CELEX: 22018D1228
Language: et
Date: 2018-05-08 00:00:00
Title: ELi ja Serbia stabiliseerimis- ja assotsieerimisnõukogu otsus nr 1/2018, 8. mai 2018, Serbia osalemise kohta Euroopa Liidu Põhiõiguste Ameti töös vaatlejana ja sellega seotud korra kohta vastavalt nõukogu määruses (EÜ) nr 168/2007 sätestatud raamistikule [2018/1228]

12.9.2018   
               
               
                  ET
               
               
                  Euroopa Liidu Teataja
               
               
                  L 229/9
               
            
         ELi JA SERBIA STABILISEERIMIS- JA ASSOTSIEERIMISNÕUKOGU OTSUS nr 1/2018,
         8. mai 2018,
         Serbia osalemise kohta Euroopa Liidu Põhiõiguste Ameti töös vaatlejana ja sellega seotud korra kohta vastavalt nõukogu määruses (EÜ) nr 168/2007 sätestatud raamistikule [2018/1228]
         ELi JA SERBIA STABILISEERIMIS- JA ASSOTSIEERIMISNÕUKOGU,
         võttes arvesse ühelt poolt Euroopa ühenduste ja nende liikmesriikide ning teiselt poolt Serbia Vabariigi vahelist stabiliseerimis- ja assotsieerimislepingut (1),
         võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (2) eriti selle artiklit 28,
         ning arvestades järgmist:
         
                     (1)
                  
                  
                     Euroopa Ülemkogu otsustas 1997. aasta detsembri Luxembourgi kohtumisel vaadelda osalemist liidu ametites kui ühinemiseelse strateegia tõhustamise viisi. Kõnealuse Euroopa Ülemkogu järeldustes märgitakse, et liidu „ametid, milles taotlejariigid saavad osaleda, määratakse kindlaks igal üksikjuhtumil eraldi“.
                  
               
                     (2)
                  
                  
                     Serbia jagab Euroopa Liidu Põhiõiguste Ameti (edaspidi „amet“) eesmärke ning tunnustab ameti ülesannete ulatust ja kirjeldust, mis on sätestatud määruses (EÜ) nr 168/2007.
                  
               
                     (3)
                  
                  
                     On asjakohane, et amet tegeleks Serbias määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mis on vajalik Serbia õiguse järkjärguliseks vastavusseviimiseks liidu õigusega.
                  
               
                     (4)
                  
                  
                     Seetõttu tuleks lubada Serbial osaleda ameti töös vaatlejana ning kehtestada osalemise kord, sealhulgas ameti algatustest osavõtmist, osamaksu ja töötajaid käsitlevad sätted.
                  
               
                     (5)
                  
                  
                     Vastavalt nõukogu määruses (EMÜ, Euratom, ESTÜ) nr 259/68 (3) sätestatud Euroopa Liidu muude teenistujate teenistustingimuste artikli 12 lõike 2 punktile a ja artikli 82 lõike 3 punktile a võib ameti direktor erandina lubada võtta tööle Serbia täieõiguslikke kodanikke,
                  
               ON VASTU VÕTNUD KÄESOLEVA OTSUSE:
         
            Artikkel 1
            Serbia kui kandidaatriik osaleb vaatlejana määrusega (EÜ) nr 168/2007 asutatud Euroopa Liidu Põhiõiguste Ameti töös.
         
         
            Artikkel 2
            
               1.   Amet võib tegeleda Serbias määruse (EÜ) nr 168/2007 artikli 3 lõike 1 kohaselt põhiõiguste küsimustega ulatuses, mis on vajalik Serbia õiguse järkjärguliseks vastavusseviimiseks liidu õigusega.
            
            
               2.   Kõnealusel eesmärgil võib amet täita Serbias määruse (EÜ) nr 168/2007 artiklites 4 ja 5 sätestatud ülesandeid.
            
         
         
            Artikkel 3
            Serbia toetab kooskõlas käesoleva otsuse lisaga rahaliselt ameti tegevust, millele on osutatud määruse (EÜ) nr 168/2007 artiklis 4.
         
         
            Artikkel 4
            
               1.   Serbia nimetab ametisse vaatleja ja tema asendaja, kes vastavad määruse (EÜ) nr 168/2007 artikli 12 lõikes 1 sätestatud kriteeriumidele. Nad võivad haldusnõukogu töös osaleda liikmesriikide määratud liikmete ja asendusliikmetega võrdsel alusel, kuid ilma hääleõiguseta.
            
            
               2.   Serbia määrab määruse (EÜ) nr 168/2007 artikli 8 lõikes 1 osutatud riiklikuks kontaktametnikuks ühe valitsusametniku.
            
            
               3.   Nelja kuu jooksul alates käesoleva otsuse jõustumisest teatab Serbia Euroopa Komisjonile lõigetes 1 ja 2 osutatud isikute nimed, kvalifikatsioonid ja kontaktandmed.
            
         
         
            Artikkel 5
            Ametile esitatud või sealt saadud andmeid võib avaldada ja need tehakse avalikkusele kättesaadavaks tingimusel, et konfidentsiaalset teavet kaitstakse Serbias samal määral kui liidus.
         
         
            Artikkel 6
            Ametil on Serbias samasugune õigusvõime kui juriidilistel isikutel Serbia õiguse kohaselt.
         
         
            Artikkel 7
            Et võimaldada ametil ja selle töötajatel täita oma ülesandeid, tagab Serbia neile privileegid ja immuniteedid, mis on identsed Euroopa Liidu lepingule ja Euroopa Liidu toimimise lepingule lisatud Euroopa Liidu privileegide ja immuniteetide protokolli nr 7 artiklites 1–4, 5, 6, 10–13, 15, 17 ja 18 sätestatutega.
         
         
            Artikkel 8
            Pooled võtavad kõik üld- ja erimeetmed, mis on vajalikud nende käesolevast otsusest tulenevate kohustuste täitmiseks, ning teatavad nendest stabiliseerimis- ja assotsieerimisnõukogule.
         
         
            Artikkel 9
            Käesolev otsus jõustub selle vastuvõtmise kuupäevale järgneva teise kuu esimesel päeval.
         
         
            Brüssel, 8. mai 2018
            
               
                  ELi ja Serbia stabiliseerimis- ja assotsieerimisnõukogu
               
               
                  eesistuja
               
               J. JOKSIMOVIĆ
            
         
         
            (1)  ELT L 278, 18.10.2013, lk 16.
         
            (2)  ELT L 53, 22.2.2007, lk 1.
         
            (3)  EÜT L 56, 4.3.1968, lk 1.
      
      
         
            LISA
            
               SERBIA OSAMAKS EUROOPA LIIDU PÕHIÕIGUSTE AMETIS
            
            
                     
                        1.
                     
                     
                        Serbia poolt Euroopa Liidu Põhiõiguste Ameti (edaspidi „amet“) töös osalemise eest Euroopa Liidu üldeelarvesse tasumisele kuuluv osamaks, mis on sätestatud punktis 2, katab Serbia osalemise kõik kulud esimese kolme aasta jooksul. Alates neljandast aastast määratakse osamaksu suurus kindlaks vastavalt punktile 6.
                     
                  
                     
                        2.
                     
                     
                        Serbia poolt liidu üldeelarvesse esimesel kolmel aastal tasumisele kuuluv osamaks on järgmine:
                        
                                    1. aasta:
                                 
                                 
                                    180 000  eurot
                                 
                              
                                    2. aasta:
                                 
                                 
                                    183 000  eurot
                                 
                              
                                    3. aasta:
                                 
                                 
                                    186 000  eurot
                                 
                              
                  
                     
                        3.
                     
                     
                        Võimalik rahaline toetus liidu abiprogrammide raames lepitakse kokku eraldi vastavalt asjaomasele liidu programmile.
                     
                  
                     
                        4.
                     
                     
                        Serbia osamaksu hallatakse kooskõlas finantsmäärusega, (1) mida kohaldatakse liidu üldeelarve suhtes.
                     
                  
                     
                        5.
                     
                     
                        Serbia esindajate ja ekspertide reisi- ja elamiskulud, mis on tehtud eesmärgiga võtta osa ameti tööst või ameti tööprogrammi rakendamisega seotud koosolekutest, kaetakse ameti poolt samadel alustel kui liidu liikmesriikidel kooskõlas kehtiva korraga.
                     
                  
                     
                        6.
                     
                     
                        Komisjon esitab pärast käesoleva otsuse jõustumist ja iga järgmise aasta alguses Serbiale rahastamisnõude, mis vastab käesoleva otsuse kohasele Serbia osamaksule ameti eelarves. Oma osaluse esimesel kalendriaastal maksab Serbia osamaksu, mis on arvutatud proportsionaalselt alates tema osaluse alguskuupäevast kuni aasta lõpuni. Järgmistel aastatel vastab osamaks käesoleva lisa punktis 2 esitatud tabelis sätestatule. Alates neljandast aastast kohandatakse osamaksu vastavalt ametile antud toetuse suurenemisele või vähenemisele, et säiliks vastavus Serbia osamaksu ja ameti EL-28 hõlmava eelarve vahel. Osamaksu võib järgmistel eelarveaastatel Eurostati poolt avaldatavate värskeimate statistiliste andmete põhjal muuta.
                     
                  
                     
                        7.
                     
                     
                        Osamaksu arvestatakse eurodes ja see makstakse panka komisjoni eurokontole.
                     
                  
                     
                        8.
                     
                     
                        Serbia maksab oma osamaksu rahastamisnõudest lähtuvalt 30 päeva jooksul alates rahastamisnõude saatmisest komisjoni poolt.
                     
                  
                     
                        9.
                     
                     
                        Viivitus Serbia osamaksu tasumisel tekitab kohustuse tasuda intresse maksetähtpäevaks maksmata summalt. Intressimäär vastab määrale, mida rakendab Euroopa Keskpank maksetähtpäeval oma eurotehingutele ning seda suurendatakse 1,5 protsendipunkti võrra.
                     
                  
               (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).